32. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 338 της 8/14 Ιουν. 1989 (ΦΕΚ Α΄ 157)  Οργάνωση, διάρθρωση και λειτουργία της Διεύθυνσης Πολιτικής Σχεδίασης Έκτακτης Ανάγκης (ΠΣΕΑ) της Γενικής Γραμματείας Κοινωνικών Ασφαλίσεων του Υπουργείου Υγείας, Πρόνοιας και Κοινωνικών Ασφαλίσεων και ειδικά προσόντα του προσωπικού που τοποθετείται σ’ αυτή. Έχοντας υπόψη: 1.Τις διατάξεις των παρ. 1, 2, 3 και 6 του άρθρ. 15 ν.δ. 17/1974 «Περί Πολιτικής Σχεδιάσεως Εκτάκτου Ανάγκης» (ΦΕΚ 236/Α/2.9.74). 2.Τας διατάξεις της παρ. 5 του άρθρ. 24 του Νόμ. 1558/85 «Κυβέρνηση και Κυβερνητικά Όργανα» (ΦΕΚ 137/Α/1985). 3.Το άρθρ. 15 του Π.Δ. 105/88 «Οργανισμός της Γενικής Γραμματείας Κοινωνικών Ασφαλίσεων του Υπουργείου Υγείας, Πρόνοιας και Κοινωνικών Ασφαλίσεων» (ΦΕΚ 46/Α/1988). 4.Την με αριθ. 610/1988 γνωμοδότηση του Συμβουλίου της Επικρατείας, ύστερα από πρόταση των Υπουργών Προεδρίας της Κυβέρνησης, Εθνικής Άμυνας, Οικονομικών και Υγείας, Πρόνοιας και Κοινωνικών Ασφαλίσεων, αποφασίζουμε: Διεύθυνση ΠΣΕΑ Άρθρ.1.-1.Η Διεύθυνση Πολιτικής Σχεδίασης Έκτακτης Ανάγκης (ΠΣΕΑ) της Γενικής Γραμματείας Κοινωνικών Ασφαλίσεων του Υπουργείου Υγείας, Πρόνοιας και Κοινωνικών Ασφαλίσεων, που προβλέπεται από τις διατάξεις της παρ. 1 του άρθρ. 15 του ν.δ. 17/1974, εντάσσεται διαρθρωτικά στις Υπηρεσίες της Γενικής Γραμματείας και υπάγεται απευθείας στον Υπουργό Υγείας, Πρόνοιας και Κοινωνικών Ασφαλίσεων, ο οποίος με τον υπεύθυνο συντονιστή ελέγχει, κατευθύνει και συντονίζει το έργο της Διεύθυνσης αυτής και των άλλων Υπηρεσιών της Γενικής Γραμματείας και των Οργανισμών που εποπτεύονται από αυτήν για την Πολιτική Σχεδίαση Έκτακτης Ανάγκης. Καθήκοντα υπεύθυνου συντονιστή ασκεί προϊστάμενος Διεύθυνσης της Γενικής Γραμματείας Κοινωνικών Ασφαλίσεων, που ορίζεται με απόφαση του Υπουργού. Αρμοδιότητες Διεύθυνσης ΠΣΕΑ Άρθρ.2.-Στην αρμοδιότητά της, κατά το άρθρ. 1 του δ/τος αυτού, Δ/νσης υπάγονται: 1.Ο συντονισμός, κατά τον καιρό της ειρήνης, όλων των ενεργειών των Υπηρεσιών της Γενικής Γραμματείας και των Νομικών Προσώπων που εποπτεύονται από αυτήν για την Πολιτική Σχεδίαση Έκτακτης Ανάγκης. 2.Όλες οι ενέργειες στον κύκλο δράσης και ευθύνης της Γενικής Γραμματείας που απορρέουν από τις διατάξεις του ν.δ. 17/1974 και τις κείμενες διατάξεις για χορήγηση αναστολής κατάταξης σε εφέδρους που επιστρατεύονται, δεσμεύσεις και επιτάξεις, αντιμετώπιση σε καιρό ειρήνης των έκτακτων αναγκών της Χώρας, καθώς και οι αρμοδιότητες και ενέργειες που απορρέουν από τα σχέδια Πολιτικής Σχεδίασης Έκτακτης Ανάγκης και κάθε άλλη γενική ή ειδική διάταξη που έχει σχέση με θέματα που επιδρούν άμεσα ή έμμεσα στην Εθνική Άμυνα της Χώρας. 3.Ο συντονισμός στα θέματα της Ανώτερης Επιτροπής Πολιτικής Σχεδίασης Έκτακτης Ανάγκης του Ν.Α.Τ.Ο. και των Επιτροπών αυτής, αρμοδιότητας της Γενικής Γραμματείας Κοινωνικών Ασφαλίσεων. 4.Ο χειρισμός των θεμάτων που προκύπτουν από την εφαρμογή των Κανονισμών Ασφάλειας Διαβαθμισμένου Υλικού. Διάρθρωση- Οργάνωση Άρθρ.3.-Η Διεύθυνση Πολιτικής Σχεδίασης Έκτακτης Ανάγκης διαρθρώνεται κατά Τμήματα και Γραφεία ως εξής: α)Τμήμα Πολιτικής Κινητοποίησης. β)Τμήμα Πολιτικής Άμυνας. γ)Γραφείο Γραμματείας. Αρμοδιότητες Τμημάτων και Γραφείου Άρθρ.4.-1.Τμήμα Πολιτικής Κινητοποίησης  Στην αρμοδιότητα του τμήματος αυτού ανήκει: α)Η κατάρτιση, αναμόρφωση και προσαρμογή σχεδίων προστασίας κινητοποίησης και δράσης των Πολιτικών Δυνάμεων, αρμοδιότητας της Γενικής Γραμματείας Κοινωνικών Ασφαλίσεων, σε καιρό πολέμου ή έκτακτης ανάγκης σε καιρό ειρήνης. β)Η αποστολή των παραπάνω σχεδίων στις Νομαρχίες και η παροχή οδηγιών σ’ αυτές για να καταρτίσουν με βάση αυτά, τοπικά σχέδια ΠΣΕΑ. γ)Η παρακολούθηση, σχολίαση, συμπλήρωση και έγκριση των τοπικών σχεδίων των Νομαρχιών. δ)Η σχολίαση σχεδίων των Υπουργείων στα οποία εμπλέκεται η Γενική Γραμματεία Κοινωνικών Ασφαλίσεων, ως συνεργαζόμενη. ε)Η μέριμνα για τη συγκρότηση Μικτών Επιτελικών Επιτροπών ή Ομάδων Εργασίας από υπαλλήλους των αρμοδίων Υπουργείων, που υποδεικνύονται από αυτά, για τη μελέτη, εισήγηση και σχεδίαση των επιμέρους θεμάτων της Πολιτικής Σχεδίασης Έκτακτης Ανάγκης, των οποίων η επίλυση έχει ανάγκη της συνδρομής περισσοτέρων Υπουργείων. στ)Η μέριμνα για την εξασφάλιση των αναγκαίων μέσων, υλικών εφοδίων και πιστώσεων για υποστήριξη των Σχεδίων της Γενικής Γραμματείας Κοινωνικών Ασφαλίσεων. ζ)Η παρακολούθηση και έλεγχος της ετοιμότητας των σχεδίων ΠΣΕΑ και μέτρων συναγερμού. η)Η διαδικασία Πολιτικής επιστράτευσης του προσωπικού, τομέα δράσης της Γενικής Γραμματείας Κοινωνικών Ασφαλίσεων, δέσμευσης και επίταξης υλικών και μέσων που είναι αναγκαία για την υλοποίηση των σχεδίων ΠΣΕΑ της Γενικής Γραμματείας. θ)Η συμμετοχή της Γενικής Γραμματείας στις ασκήσεις Πολιτικής Σχεδίασης Έκτακτης Ανάγκης.    (Μετά τη σελ. 36,9146) Σελ. 36,9147 Τεύχος ΙΑ- 10-2 Σελ. 127 Υπουργείο Υγείας και Πρόνοιας 35.Α.αα.32    ι)Η εφαρμογή των σχεδίων σε καιρό πολέμου ή έκτακτης ανάγκης. ια)Ο χειρισμός κάθε άλλου θέματος γενικού ή ειδικού που συνδέεται άμεσα ή έμμεσα με τη σχεδίαση. 2.Τμήμα Πολιτικής Άμυνας. Στην αρμοδιότητα του τμήματος αυτού ανήκει: α)Η μέριμνα για την οργάνωση, καθοδήγηση και κινητοποίηση των πολιτικών δυνάμεων, αρμοδιότητας της Γενικής Γραμματείας Κοινωνικών Ασφαλίσεων. β)Η μέριμνα για την προστασία των πολιτικών δυνάμεων, αρμοδιότητας της Γενικής Γραμματείας από εχθρικές προσβολές. γ)Η μέριμνα για τη λήψη μέτρων κατά δολιοφθορών, που αποσκοπούν στον επηρεασμό του ηθικού των πολιτικών δυνάμεων, αρμοδιότητας της Γενικής Γραμματείας. δ)Η μέριμνα για τη διαφώτιση των πολιτικών δυνάμεων, αρμοδιότητας της Γενικής Γραμματείας, για τη φύση και την έκταση των κινδύνων που διατρέχουν σ’ ένα μελλοντικό πόλεμο, τις μεθόδους και τα μέσα προστασίας τους και τις υποχρεώσεις που επιβάλλονται σ’ αυτούς ως άτομο για την προστασία του συνόλου. ε)Η συλλογή και τήρηση στατιστικών στοιχείων του ανθρώπινου δυναμικού που ελέγχεται από τη Γενική Γραμματεία Κοινωνικών Ασφαλίσεων. στ)Ο χειρισμός των θεμάτων, που προβλέπονται από τον Κανονισμό Ασφάλειας Διαβαθμισμένου Υλικού, Εθνικού και ΝΑΤΟ. ζ)Η μέριμνα για την εκπαίδευση των υπαλλήλων της Γενικής Γραμματείας και των πολιτικών δυνάμεων που υπάγονται στην δύναμή της, σε θέματα Πολιτικής Σχεδίασης Έκτακτης Ανάγκης. η)Η οργάνωση και παρακολούθηση των ανεξάρτητων Ιδρυμάτων και των Ανεξάρτητων Δημοσίων Ιδρυμάτων, που υπάγονται στην Γενική Γραμματεία. θ)Η μέριμνα για τη χορήγηση αναστολών κατάταξης σε εφέδρους που επιστρατεύονται και ανήκουν στις υπηρεσίες της Γενικής Γραμματείας και των Νομικών προσώπων που εποπτεύονται από αυτήν. ι)Ο χειρισμός και συντονισμός θεμάτων Ανώτερης Επιτροπής Σχεδίασης Έκτακτης Ανάγκης και των επιτροπών αυτής, αρμοδιότητας της Γενικής Γραμματείας. ια)Η άσκηση κάθε άλλης αρμοδιότητας, που ανάγεται σε θέματα Εθνικής Άμυνας. 3.Γραφείο Γραμματείας. Στην αρμοδιότητα του Γραφείου αυτού ανήκει: α)Η τήρηση του Αρχείου της ΠΣΕΑ. β)Η διακίνηση της αλληλογραφίας της Διεύθυνσης. γ)Η γραμματειακή εξυπηρέτηση της Διεύθυνσης.   Σελ. 36,9148 Τεύχος ΙΑ- 10-2 Σελ. 128 Προϊστάμενοι Άρθρ.5.-1.Της Διεύθυνσης προΐσταται υπάλληλος του κλάδου ΠΕ Κοινωνικής Ασφάλισης. 2.Των Τμημάτων και του Γραφείου Γραμματείας, προΐστανται υπάλληλοι των κλάδων ΠΕ Κοινωνικής Ασφάλισης ή ΤΕ Διοικητικού- Λογιστικού ή ΔΕ Διοικητικού- Λογιστικού.               35.Α.αα.32 Υπουργείο Υγείας και Πρόνοιας